22/06/2015 | Administración Autonómica
Xunta de Galicia
Consellería de Economía e Industria
Xefatura Territorial da Coruña
Servizo de Enerxía e Minas
Resolución do 10 de xuño de 2015, da Xefatura Territorial da Coruña, pola que se concede a autorización administrativa previa, de construcción e declaración de utilidade pública dunha instalación eléctrica no concello de Ames (IN407A 2014/136-1)

Resolución do 10 de xuño de 2015, da Xefatura Territorial da Coruña, pola que se concede a autorización administrativa previa, de construcción e declaración de utilidade pública dunha instalación eléctrica no concello de Ames (IN407A 2014/136-1). Expediente: IN407A 2014/136-1. Promotor: Central Eléctrica Industrial, S. L. U. Instalación: Punto Fronteira Unión Fenosa con Centro Seccionamento O Souto Fernande. Concello: Ames. FEITOS 1. O 22 de setembro de 2014 o promotor solicitou a autorización administrativa previa, autorización administrativa de construcción e a declaración de utilidade pública da instalación eléctrica indicada.2. Características técnicas: 11 metros de liña de media tensión aérea de 20 kV en condutor LA-56, con orixe en apoio existente HV-1500/12 da liña SNT821 e final en apoio proxectado. Apoio HV-1000/R11 con paso aéreo-subterráneo.17 metros de liña de media tensión subterranea de 20 kV en condutor RHZ1-2OL-12/20kV-3x150Al KAL+H16, con orixe en paso aéreo-subterráneo (proxectado) e fin no centro de seccionamento (existente a instalar nunha nova localización). Traslado de centro de seccionamento existente (expte. IN407A 09/510) a instalar nunha nova localización. O orzamento da instalación segundo o proxecto é de 12771,74 €. 3. O proxecto someteuse ó trámite de información pública mediante resolución publicada nos seguintes medios: – Resolución información pública: 11/11/2014. – DOG: 23/12/2014. – BOP: 26/11/2014. – Xornal “La Voz de Galicia”: 29/11/2014. – Taboleiro de anuncios do Concello: do 17/12/2014 ó 30/12/2014. Ó mesmo tempo realizáronse notificacións individuais ós titulares que figuran na relación de bens e dereitos afectados. No certificado de exposición pública do concello non se indica que se formularan alegacións.4. Durante o período no que se someteu ó trámite de información pública foron presentadas as seguintes alegacións. ● Martina Carmen Baseta Ouaaffi, mediante escrito recibido o 15 de decembro de 2014, solicita a oposición á declaración de utilidade pública da finca da súa propiedade alegando en síntese o seguinte: * Existen outras alternativas, con menos impacto ambiental e menos prexuízos para as propiedades privadas. * Non consta que se teña realizado ningún estudio de impacto ambiental. Destas alegacións déuselle traslado ó promotor que contestou: ● Escrito recibido o 28 de xaneiro de 2015, no que se valoran as alegación presentadas por Martina Carmen Baseta Ouaaffi, no que en síntese manifesta o seguinte: * A solución alternativa proposta afectaría aos propietarios doutras parcelas, dada a imposibilidade de albergar a totalidade da instalación na parcela n.º 122. * As instalacións proxectadas non están comprendidas no Real decreto 1/2008, do 11 de xaneiro, polo que se aproba o texto refundido da Lei de avaliación de impacto ambiental de proxectos.5. Solicitouse o preceptivo informe ós seguintes organismos. – Concello de Ames: non consta informe, polo que se entende a conformidade coa instalación.6. Os servizos técnicos da Xefatura Territorial emitiron informe favorable sobre a dita solicitude. Consideracións legais e técnicas.1. Lexislación de aplicación: – Lei 30/1992, do 26 de novembro, de réxime xurídico das administracións públicas e do procedemento administrativo común, (BOE núm.285, do 27/11/1992), modificada pola Lei 4/1999, do 13 de xaneiro (BOE núm.16, do 19/01/1999, e BOE núm.30, do 04/02/1999). – Lei 24/2013, do 26 de decembro, do sector eléctrico (BOE núm.310, do 27/12/2013). – Real Decreto 1955/2000, do 1 de decembro, polo que se regulan as actividades de transporte, distribución, comercialización, subministro e procedementos de autorización de instalacións de enerxía eléctrica (BOE núm.310, do 27/12/2000). – Real Decreto 223/2008, do 15 de febreiro, polo que se aproban o regulamento sobre condicións técnicas e garantías de seguridade en instalación eléctricas de alta tensión e as súas instrucións técnicas complementarias ITC-LAT 01 a 09 (BOE núm.68, do 19/03/2008). – Real Decreto 337/2014, do 9 de maio, polo que se aproban o regulamento sobre condicións técnicas e garantías de seguridade en instalación eléctricas de alta tensión e as súas instrucións técnicas complementarias ITC-RAT 01 a 23 (BOE núm.139, do 09/06/2014). – Real Decreto 842/2002, do 2 de agosto, polo que se aproba o regulamento electrotécnico para baixa tensión (BOE núm.224, do 18/09/2002). – Real Decreto 2563/1982, do 24 de xullo, sobre traspaso de funcións e servizos da Administración do Estado á Comunidade Autónoma de Galicia en materia de industria, enerxía e minas (BOE núm.246, do 14/10/1982). – Decreto 36/2001, do 25 de xaneiro, polo que se establecen os órganos competentes para a resolución dos procedementos de autorización de instalación eléctricas que sexan competencia da Comunidade Autónoma de Galicia (DOG núm.34, do 16 de febreiro de 2001). – Decreto 235/2012, do 5 de decembro, que fixa a estrutura orgánica da Vicepresidencia e das consellerías da Xunta de Galicia (DOG núm.233, do 07/12/2012). – Decreto 110/2013, do 4 de xullo, polo que se establece a estrutura orgánica das Consellería de Economía e Industria (DOG núm.140, do 24/07/2013), modificado polo Decreto 116/2014, do 11 de setembro (DOG núm.183, do 25/09/2014). – Lei do 16 de decembro de 1954, sobre expropiación forzosa (BOE núm.351, do 17/12/1954). – Decreto do 26 de abril de 1957, polo que se aproba o regulamento da Lei de expropiación forzosa (BOE núm.160, do 20 de xuño de 1957). 2. Na visita de campo realizada para examinar o emprazamento das instalación, non se apreciou, nas fincas sometidas a expropiación, ningunha das limitacións á constitución da servidume indicadas no artigo 58 a) da Lei 24/2013, do 26 de decembro, do sector eléctrico.3. En relación coas alegacións formuladas por Martina Carmen Baseta Ouaaffi e coas manifestacións de Central Eléctrica Industrial, S. L. U. cómpre sinalar: ● Que non procede atender a solicitude realizada por Martina Carmen Baseta Ouaaffi, polo seguinte: * A solución proposta crearía afeccións a novas parcelas de particulares dada a imposibilidade de albergar a totalidade da instalación na parcela n.º 122, en concreto ás parcelas 99 (da que é titular o propio reclamante), 122, 123, 124 e 148. * Non se aportou a conformidade dos titulares das parcelas afectadas coa solución alternativa proposta. * O punto 1.5.1 da ITC-LAT 7 do Real decreto 223/2008, do 15 de febreiro, polo que se aproba o Regulamento sobre condicións técnicas e garantías de seguridade en liñas eléctricas de alta tensión e as súas instrucións técnicas complementarias ITC-LAT 01 a 09 dispón: “As liñas eléctricas aéreas estudaranse seguindo o trazado que considere mais conveniente o autor do proxecto, no seu intento de lograr unha solución óptima para o conxunto da instalación, axustándose en todo caso ás prescricións que esta instrución establece.“ * As instalacións proxectadas non están comprendidas na Lei 21/2013, de 9 de decembro, de avaliación ambiental.4. No expediente consta un informe favorable dos servizos técnicos desta Xefatura Territorial. De acordo con todo o indicado, RESOLVO: 1. Conceder a autorización administrativa previa, a autorización administrativa de construcción e a declaración de utilidade pública da instalación eléctrica.2. A instalación executarase no prazo dun ano, contado a partir da data de ocupación dos terreos. A declaración de utilidade pública leva implícita a necesidade de ocupación dos bens e de adquisición dos dereitos afectados, e implicará a urxente ocupación para os efectos do artigo 52 da Lei de expropiación forzosa.3. Para a posta en funcionamento da instalación autorizada, deberá presentar ante esta Xefatura Territorial unha solicitude que se acompañará da seguinte documentación: – As declaracións de conformidade relativas ó material ou equipo e as certificacións ou homologacións, se procede. – Un certificado do director da montaxe no que se garantirá o cumprimento das especificacións do proxecto e prescricións complementarias, se as houbese, así como das regulamentacións e normas oportunas para a montaxe da instalación e posta a punto.4. Esta autorización outórgase sen prexuízo de outras que fosen de aplicación segundo a lexislación vixente, en especial a relativa á ordenación do territorio e o medio ambiente. Contra esta resolución, que non é definitiva en vía administrativa, poderá interporse recurso de alzada ante o conselleiro de Economía e Industria, no prazo dun mes, contado a partir do día seguinte ó da notificación ou publicación nos termos establecidos na Lei 30/1992, do 26 de novembro, de réxime xurídico das administracións públicas e do procedemento administrativo común (BOE núm.285, do 27/11/1992), modificada pola Lei 4/1999, do 13 de xaneiro (BOE núm.10, do 14/01/1999), sen prexuízo de que os interesados poidan interpor calquera outro recurso que se considere pertinente. A Coruña, 10 de xuño de 2015. O xefe territorial Isidoro Martínez Arca